title: Komission täytäntöönpanoasetus (EU) N:o 1097/2011, annettu 25 päivänä lokakuuta 2011 , tiettyjen rajoittavien erityistoimenpiteiden käyttöönotosta Kongon demokraattista tasavaltaa koskevaa aseidenvientikieltoa rikkovia henkilöitä vastaan annetun neuvoston asetuksen (EY) N:o 1183/2005 muuttamisesta

text:
               1.11.2011

               FI

               Euroopan unionin virallinen lehti

               L 285/2

         KOMISSION TÄYTÄNTÖÖNPANOASETUS (EU) N:o 1097/2011,
   annettu 25 päivänä lokakuuta 2011,
   tiettyjen rajoittavien erityistoimenpiteiden käyttöönotosta Kongon demokraattista tasavaltaa koskevaa aseidenvientikieltoa rikkovia henkilöitä vastaan annetun neuvoston asetuksen (EY) N:o 1183/2005 muuttamisesta
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon tiettyjen rajoittavien erityistoimenpiteiden käyttöönotosta Kongon demokraattista tasavaltaa koskevaa aseidenvientikieltoa rikkovia henkilöitä vastaan 18 päivänä heinäkuuta 2005 annetun neuvoston asetuksen (EY) N:o 1183/2005 (1) ja erityisesti sen 9 artiklan 1 kohdan a alakohdan,
   sekä katsoo seuraavaa:

               (1)

               Asetuksen (EY) N:o 1183/2005 liitteessä I on luettelo luonnollisista henkilöistä, oikeushenkilöistä, yhteisöistä ja muista elimistä, joita asetuksessa tarkoitettu varojen ja taloudellisten resurssien jäädyttäminen koskee.

               (2)

               Yhdistyneiden kansakuntien turvallisuusneuvoston pakotekomitea päivitti 8 päivänä heinäkuuta 2011 luetteloita niistä yksilöistä ja yhteisöistä, joita varojen jäädyttäminen koskee. Sen vuoksi liitettä I olisi muutettava,

         ON HYVÄKSYNYT TÄMÄN ASETUKSEN:
   1 artikla
   Korvataan asetuksen (EY) N:o 1183/2005 liite I tämän asetuksen liitteenä olevalla tekstillä.
   2 artikla
   Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 25 päivänä lokakuuta 2011.

            Komission puolesta, puheenjohtajan nimissä

            Ulkopolitiikan välineiden hallinnon päällikkö

      (1)  EUVL L 193, 23.7.2005, s. 1.

      LIITE

            ”LIITE I

               Luettelo 2 artiklassa tarkoitetuista luonnollisista henkilöistä, oikeushenkilöistä, yhteisöistä ja muista elimistä

            A.   LUONNOLLISET HENKILÖT

                        1)

                        Frank Kakolele Bwambale (alias a) Frank Kakorere, b) Frank Kakorere Bwambale). Kongon kansalainen. Toimi: FARDC:n kenraali (kesäkuusta 2011 lähtien ilman asemapaikkaa.). Lisätietoja: a) erosi CNDP:stä tammikuussa 2008, b) asunut kesäkuusta 2011 Kinshasassa, Kongon demokraattisessa tasavallassa, c) vuodesta 2010 lähtien Kakolele on osallistunut toimiin, jotka on ilmeisesti toteutettu Kongon demokraattisen tasavallan hallituksen vakautus- ja jälleenrakennusohjelman (Programme de Stabilisation et Reconstruction des Zones Sortant des Conflits Armés, STAREC) nimissä, mukaan lukien osallistuminen STARECin valtuuskunnan vierailuun Gomassa ja Benissä maaliskuussa 2011, d) RCD-ML:n entinen johtaja. Asetuksen 5 artiklan 1 kohdan b alakohdassa tarkoitettu nimeämispäivä: 10.11.2005.

                        2)

                        Jérôme Kakwavu Bukande (alias a) Jérôme Kakwavu, b) Commandant Jérôme). Arvonimi: kenraali. Kongon kansalainen. Lisätietoja: a) UCD/FAPC:n entinen johtaja, b) pidätettynä kesäkuusta 2011 lähtien Makalan vankilassa Kinshasassa. Asetuksen 5 artiklan 1 kohdan b alakohdassa tarkoitettu nimeämispäivä: 10.11.2005.

                        3)

                        Gaston Iyamuremye (alias: a) Rumuli, b) Byiringiro Victor Rumuli, c) Victor Rumuri, d) Michel Byiringiro). Syntynyt vuonna 1948 a) Musanzen alueella (pohjoinen maakunta), Ruandassa, b) Ruhengerissa, Ruandassa. Arvonimi: prikaatikenraali. Toimi: a) FDLR:n johtaja, b) FDLR-FOCA:n toinen varajohtaja. Ruandan kansalainen. Lisätietoja: a) kesäkuusta 2011 asemapaikkana Kalonge Pohjois-Kivun maakunnassa, b) useiden lähteiden kuten YK:n turvallisuusneuvoston Kongon demokraattista tasavaltaa käsittelevän pakotekomitean asiantuntijaryhmän mukaan Gaston Iyamuremye on FDLR:n toinen varajohtaja ja hänen katsotaan lukeutuvan FDLR:n sotilaallisen ja poliittisen johdon avainhenkilöihin, c) Gaston Iyamuremye johti Ignace Murwanashyakan (FDLR:n johtaja) toimistoa Kibuassa Kongon demokraattisessa tasavallassa joulukuuhun 2009 saakka. Asetuksen 5 artiklan 1 kohdan b alakohdassa tarkoitettu nimeämispäivä: 23.12.2010.

                        4)

                        Germain Katanga. Arvonimi: kenraali. Kongon kansalainen. Lisätietoja: a) Kongon demokraattisen tasavallan hallitus luovutti Katangan Kansainväliselle rikostuomioistuimelle 18.10.2007, b) FRPI:n johtaja. Asetuksen 5 artiklan 1 kohdan b alakohdassa tarkoitettu nimeämispäivä: 10.11.2005.

                        5)

                        Thomas Lubanga. Syntynyt Iturissa, Kongon demokraattisessa tasavallassa. Lisätietoja: a) Kongon viranomaiset luovuttivat Lubangan Kansainväliselle rikostuomioistuimelle 17.3.2006; b) UPC/L:n johtaja. Asetuksen 5 artiklan 1 kohdan b alakohdassa tarkoitettu nimeämispäivä: 10.11.2005.

                        6)

                        Khawa Panga Mandro (alias a) Kawa Panga, b) Kawa Panga Mandro, c) Kawa Mandro, d) Yves Andoul Karim, e) Chief Kahwa, f) Kawa, g) Mandro Panga Kahwa, h) Yves Khawa Panga Mandro). Syntynyt 20.8.1973 Buniassa, Kongon demokraattisessa tasavallassa. Kongon kansalainen. Lisätietoja: a) Kongon viranomaiset pidättivät Mandron lokakuussa 2005, Kisanganin vetoomustuomioistuin hylkäsi syytteet, minkä jälkeen Mandro luovutettiin Kinshasan oikeusviranomaisille uusien syytteiden nojalla, b) pidätettynä kesäkuusta 2011 lähtien Makalan keskusvankilassa Kinshasassa, c) entinen PUSIC:n johtaja. Asetuksen 5 artiklan 1 kohdan b alakohdassa tarkoitettu nimeämispäivä: 10.11.2005.

                        7)

                        Callixte Mbarushimana. Syntynyt 24.7.1963 Ndusussa/Ruhengerissa, pohjoisessa maakunnassa, Ruandassa. Ruandan kansalainen. Lisätietoja: a) pidätettiin Pariisissa 3.10.2010 Kansainvälisen rikostuomioistuimen pidätysmääräyksen nojalla syytettynä FDLR:n joukkojen Pohjois- ja Etelä-Kivussa vuonna 2009 tekemistä sotarikoksista ja rikoksista ihmisyyttä vastaan. Siirrettiin Haagiin 25.1.2011, b) pidätykseensä saakka FDLR:n pääsihteeri ja FDLR:n ylimmän sotilasjohdon varajohtaja. Asetuksen 5 artiklan 1 kohdan b alakohdassa tarkoitettu nimeämispäivä: 21.3.2009.

                        8)

                        Iruta Douglas Mpamo (alias a) Mpano, b) Douglas Iruta Mpamo). Syntynyt a) 28.12.1965 Bashalissa, Masisissa, Kongon demokraattisessa tasavallassa, b) 29.12.1965 Gomassa, Kongon demokraattisessa tasavallassa, c) Uvirassa. Kongon kansalainen. Lisätietoja: a) asuinpaikkana kesäkuusta 2011 lähtien Gisenyi, Ruanda, b) yritysten Compagnie Aérienne des Grands Lacs ja Great Lakes Business Company omistaja/johtaja. Asetuksen 5 artiklan 1 kohdan b alakohdassa tarkoitettu nimeämispäivä: 10.11.2005.

                        9)

                        Sylvestre Mudacumura (alias a) Radja, b) Mupenzi Bernard, c) General Major Mupenzi, d) General Mudacumura). Toimi: a) FDLR-FOCA:n sotilaskomentaja; b) 1. poliittinen varajohtaja ja FOCA:n ylimmän johdon päällikkö. Ruandan kansalainen. Lisätietoja: kesäkuusta 2011 asemapaikkana Kikoman metsä Bogoyin lähellä Walikalessa Pohjois-Kivussa. Asetuksen 5 artiklan 1 kohdan b alakohdassa tarkoitettu nimeämispäivä: 10.11.2005.

                        10)

                        Leodomir Mugaragu (alias: a) Manzi Leon, b) Leo Manzi). Syntynyt a) 1954, b) 1953. Syntymäpaikka: a) Kigali, Ruanda, b) Rushashi (pohjoinen maakunta), Ruanda. Toimi: FDLR/FOCA:n esikuntapäällikkö, vastaa hallinnosta. Lisätietoja: a) avoimista lähteistä saatujen tietojen ja virallisten tietojen mukaan Leodomir Mugaragu on FDLR:n aseellisen siiven FOCA:n (Forces Combattantes Abucunguzi / Combatant Force for the Liberation of Rwanda) esikuntapäällikkö, b) virallisten tietojen mukaan Mugaragu suunnittelee FDLR:n toteuttamat sotilaalliset operaatiot Kongon demokraattisen tasavallan itäosissa, c) kesäkuusta 2011 asemapaikkana FDLR:n esikunta Kikoman metsässä Bogoyin lähellä Walikalessa Pohjois-Kivussa. Asetuksen 5 artiklan 1 kohdan b alakohdassa tarkoitettu nimeämispäivä: 23.12.2010.

                        11)

                        Leopold Mujyambere (alias a) Musenyeri, b) Achille, c) Frere Petrus Ibrahim. Syntynyt a) 17.3.1962, b) 1966 (arvio) Kigalissa, Ruandassa. Ruandan kansalainen. Lisätietoja: a) kesäkuusta 2011 lähtien FDLR-FOCA:n Etelä-Kivun operatiivisen sektorin (nk. Amazon) komentaja, b) asemapaikkana Nyakaleke (Mwengan kaakkoisosa, Etelä-Kivu). Asetuksen 5 artiklan 1 kohdan b alakohdassa tarkoitettu nimeämispäivä: 21.3.2009.

                        12)

                        Ignace Murwanashyaka (alias Ignace). Arvonimi: tohtori. Syntynyt 14.5.1963 a) Buterassa, Ruandassa, b) Ngomassa, Butaressa, Ruandassa. Ruandan kansalainen. Lisätietoja: a) FDLR:n johtaja ja FDLR:n asevoimien ylipäällikkö, b) Saksan viranomaiset pidättivät hänet 17.11.2009. Asetuksen 5 artiklan 1 kohdan b alakohdassa tarkoitettu nimeämispäivä: 10.11.2005.

                        13)

                        Straton Musoni (alias I.O. Musoni). Syntynyt a) 6.4.1961, b) 4.6.1961 Mugambazissa, Kigalissa, Ruandassa. Ruandan kansalainen. Lisätietoja: a) Saksan viranomaiset pidättivät hänet 17.11.2009, b) toinen henkilö on valittu hänen tilalleen FDLR:n 1. varajohtajan paikalle. Asetuksen 5 artiklan 1 kohdan b alakohdassa tarkoitettu nimeämispäivä: 13.4.2007.

                        14)

                        Jules Mutebutsi (alias a) Jules Mutebusi, b) Jules Mutebuzi, c) Colonel Mutebutsi). Syntynyt vuonna 1964 Minembwessä Etelä-Kivussa, Kongon demokraattisessa tasavallassa. Kongon kansalainen. Lisätietoja: a) entinen FARDC:n apulaiskomentaja 10. sotilasalueella, b) Ruandan viranomaiset pidättivät hänet joulukuussa 2007, minkä jälkeen hän on elänyt puolittain vapaudessa Kigalissa (ei lupaa lähteä maasta). Asetuksen 5 artiklan 1 kohdan b alakohdassa tarkoitettu nimeämispäivä: 10.11.2005.

                        15)

                        Mathieu Chui Ngudjolo (alias Cui Ngudjolo). Lisätietoja: a) MONUC pidätti hänet Buniassa lokakuussa 2003; b) Kongon demokraattisen tasavallan hallitus luovutti hänet Kansainväliselle rikostuomioistuimelle 7.2.2008. Asetuksen 5 artiklan 1 kohdan b alakohdassa tarkoitettu nimeämispäivä: 10.11.2005.

                        16)

                        Floribert Ngabu Njabu (alias a) Floribert Njabu, b) Floribert Ndjabu, c) Floribert Ngabu, d) Ndjabu). Lisätietoja: a) FNI:n johtaja, b) kotiarestissa Kinshasassa maaliskuusta 2005 lähtien, c) siirretty Haagiin 27.3.2011 todistamaan Kansainvälisessä rikostuomioistuimessa. Asetuksen 5 artiklan 1 kohdan b alakohdassa tarkoitettu nimeämispäivä: 10.11.2005.

                        17)

                        Laurent Nkunda (alias a) Laurent Nkunda Bwatare, b) Laurent Nkundabatware, c) Laurent Nkunda Mahoro Batware, d) Laurent Nkunda Batware, e) General Nkunda, f) Nkunda Mihigo Laurent, g) Chairman, h) Papa Six). Syntymäaika: a) 6.2.1967 Pohjois-Kivussa/Rutshurussa, Kongon demokraattisessa tasavallassa, b) 2.2.1967. Kongon kansalainen. Lisätietoja: a) entinen RCD-G:n kenraali, b) perusti ”National Congress for the People’s Defense” -puolueen vuonna 2006, c) ylempi upseeri ”Rally for Congolese Democracy-Goma” -puolueessa (RCD-G) vuosina 1998–2006, d) upseeri ”Rwandan Patriotic Front ” -puolueessa (RPF) vuosina 1992–1998, e) Ruandan viranomaiset pidättivät Laurent Nkundan tammikuussa 2009 Ruandassa, ja hänen tilalleen CNDP:n komentajaksi tuli toinen henkilö, f) kotiarestissa Kigalissa. Asetuksen 5 artiklan 1 kohdan b alakohdassa tarkoitettu nimeämispäivä: 10.11.2005.

                        18)

                        Félicien Nsanzubukire (alias Fred Irakeza). Toimi: FDLR-FOCA:n 1. pataljoonan päällikkö Uvira-Sangen alueella Etelä-Kivussa. Syntynyt vuonna 1967 Muramassa, Kinyinyassa, Rubungossa, Kigalissa, Ruandassa. Ruandan kansalainen. Lisätietoja: a) FDLR:n jäsen ainakin vuodesta 1994 ja toiminut Kongon demokraattisen tasavallan itäosassa lokakuusta 1998 lähtien, b) kesäkuusta 2011 asemapaikkana Magunda, Mwengan alue, Etelä-Kivu. Asetuksen 5 artiklan 1 kohdan b alakohdassa tarkoitettu nimeämispäivä: 23.12.2010.

                        19)

                        Pacifique Ntawunguka (alias a) Colonel Omega, b) Nzeri, c) Israel, d) Pacifique Ntawungula). Toimi: FDLR-FOCA:n Pohjois-Kivun operatiivisen sektorin (nk. SONOKI) komentaja. Syntynyt a) 1.1.1964, b) vuonna 1964 (arvio). Gasekessa, Gisenyin maakunnassa, Ruandassa. Ruandan kansalainen. Lisätietoja: kesäkuusta 2011 asemapaikkana Matembe, Pohjois-Kivu. Asetuksen 5 artiklan 1 kohdan b alakohdassa tarkoitettu nimeämispäivä: 21.3.2009.

                        20)

                        James Nyakuni. Ugandan kansalainen. Asetuksen 5 artiklan 1 kohdan b alakohdassa tarkoitettu nimeämispäivä: 10.11.2005.

                        21)

                        Stanislas Nzeyimana (alias a) Deogratias Bigaruka Izabayo, b) Bigaruka, c) Bigurura, d) Izabayo Deo e) Jules Mateso Mlamba). Toimi: FDLR-FOCA:n apulaiskomentaja. Syntynyt a) 1.1.1966, b) 1967 (arvio), c) 28.8.1966 Mugusassa (Butare), Ruandassa. Ruandan kansalainen. Lisätietoja: kesäkuusta 2011 asemapaikkana Mukoberwa, Pohjois-Kivu. Asetuksen 5 artiklan 1 kohdan b alakohdassa tarkoitettu nimeämispäivä: 21.3.2009.

                        22)

                        Dieudonné Ozia Mazio (alias a) Ozia Mazio, b) Omari, c) Mr Omari). Toimi: FEC:n johtaja Arun alueella. Syntynyt 6.6.1949 Ariwarassa, Kongon demokraattisessa tasavallassa. Kongon kansalainen. Lisätietoja: Uskotaan kuolleen Ariwarassa 23.9.2008. Asetuksen 5 artiklan 1 kohdan b alakohdassa tarkoitettu nimeämispäivä: 10.11.2005.

                        23)

                        Bosco Taganda (alias a) Bosco Ntaganda, b) Bosco Ntagenda, c) General Taganda, d) Lydia, e) Terminator, f) Tango, g) Tango Romeo, h) Major. Arvonimi: prikaatikenraali. Toimi: tammikuusta 2009 lähtien tosiasiallinen apulaiskomentaja Pohjois- ja Etelä-Kivussa toteutetuissa FDLR:n vastaisissa peräkkäisissä operaatioissa ”Umoja Wetu”, ”Kimia II” ja ”Amani Leo”. Kongon kansalainen. Syntynyt a) 1973, b) 1974 Bigogwessa, Ruandassa. Lisätietoja: a) muuttanut lapsena Nyamitabaan Masisin alueelle Pohjois-Kivuun, b) asunut kesäkuusta 2011 lähtien Gomassa ja omistaa suuria maatiloja Ngungussa Masisin alueella Pohjois-Kivussa, c) nimitettiin Iturin rauhansopimusten jälkeen presidentin asetuksella 11.12.2004 FARDC:n prikaatikenraaliksi, d) aiemmin esikuntapäällikkö CNDP:ssä, Laurent Nkundan pidätyksen jälkeen tammikuusta 2009 CNDP:n sotilaskomentaja, e) UPC/L:n sotilaskomentaja, f) CNDP:n esikuntapäällikkö. Asetuksen 5 artiklan 1 kohdan b alakohdassa tarkoitettu nimeämispäivä: 10.11.2005.

                        24)

                        Innocent Zimurinda (alias Zimulinda). Arvonimi: everstiluutnantti. Syntynyt a) 1.9.1972, b) vuonna 1975 Ngungussa Masisin alueella Pohjois-Kivussa, Kongon demokraattisessa tasavallassa. Arvonimi: eversti. Kongon kansalainen. Lisätietoja: a) liittyi FARDC:hen vuonna 2009 everstiluutnanttina, toimi prikaatin komentajana FARDC:n Kimia II -operaatiossa, asemapaikka Ngungun alue, b) Zimurinda ylennettiin heinäkuussa 2009 everstiksi ja hänestä tuli FARDC:n Ngungun sektorin komentaja ja myöhemmin Kitchangan sektorin komentaja FARDC:n Kimia II ja Amani Leo -operaatioissa, c) vaikka Zimurindan nimi ei esiintynyt Kongon demokraattisen tasavallan presidentin 31.12.2010 antamassa määräyksessä, Zimurinda tosiasiallisesti säilytti FARDC:n 22. sektorin komentajan asemansa Kitchangassa ja käyttää äskettäin annettua FARDC:n sotilasarvoa ja sotilaspukua. Asetuksen 5 artiklan 1 kohdan b alakohdassa tarkoitettu nimeämispäivä: 23.12.2010.

                  B.   OIKEUSHENKILÖT, YHTEISÖT JA MUUT ELIMET

                        1)

                           Butembo Airlines (alias BAL). Osoite: Butembo, Kongon demokraattinen tasavalta. Lisätietoja: joulukuusta 2008 lähtien BAL:lla ei enää ole lentoliikennelupaa Kongon demokraattisessa tasavallassa. Asetuksen 5 artiklan 1 kohdan b alakohdassa tarkoitettu nimeämispäivä: 13.4.2007.

                        2)

                           Congomet Trading House. Osoite: Butembo, Pohjois-Kivu, Kongon demokraattinen tasavalta. Lisätietoja: a) ei enää olemassa kultakauppaa harjoittavana yrityksenä Butembossa Pohjois-Kivussa; b) aiemmin luettelossa nimellä CONGOCOM. Asetuksen 5 artiklan 1 kohdan b alakohdassa tarkoitettu nimeämispäivä: 13.4.2007.

                        3)

                           Compagnie Aérienne des Grands Lacs (CAGL), (alias Great Lakes Business Company (GLBC)). Osoite: a) CAGL: Avenue President Mobutu, Goma, (CAGL:lla on toimipiste myös Gisenyissä, Ruandassa), b) GLBC: PO Box 315, Goma, Kongon demokraattinen tasavalta (GLBC:llä on toimipiste myös Gisenyissä, Ruandassa). Asetuksen 5 artiklan 1 kohdan b alakohdassa tarkoitettu nimeämispäivä: 13.4.2007.

                        4)

                           Machanga Ltd Osoite: Kampala, Uganda. Lisätietoja: a) harjoittaa kullan vientiä (johtajat: Rajendra Kumar Vaya ja Hirendra M. Vaya). b) Machangalle kuuluvat ja Emirates Gold -yhtiön tilillä säilytetyt varat jäädytettiin vuonna 2010 Bank of Nova Scotia Mocatta -pankin (Yhdistynyt kuningaskunta) toimesta. Asetuksen 5 artiklan 1 kohdan b alakohdassa tarkoitettu nimeämispäivä: 13.4.2007.

                        5)

                           Tous Pour la Paix et le Développement (alias TPD). Osoite: Goma, Pohjois-Kivu, Kongon demokraattinen tasavalta. Lisätietoja: a) TPD on valtiosta riippumaton järjestö, b) päätoimipaikka Goma ja maakuntatason toimikuntia Etelä-Kivussa, Länsi-Kasaissa, Itä-Kasaissa ja Maniemassa, c) virallisesti keskeyttänyt kaiken toimintansa vuodesta 2008 lähtien, d) käytännössä TPD:n toimistot ovat olleet kesäkuusta 2011 lähtien avoinna, ja ne ovat sekaantuneet tapauksiin, jotka liittyvät maan sisäisten pakolaisten paluuseen kotiseuduilleen, yhteisöjen sovintoaloitteisiin, maariitojen ratkaisemiseen jne. Asetuksen 5 artiklan 1 kohdan b alakohdassa tarkoitettu nimeämispäivä: 10.11.2005.

                        6)

                           Uganda Commercial Impex (UCI) Ltd Osoite: a) Kajoka Street, Kisemente, Kampala, Uganda, b) PO Box 22709, Kampala, Uganda. Lisätietoja: a) harjoittaa kullan vientiä (entiset johtajat: Kunal Lodhia ja J.V. Lodhia), b) Ugandan viranomaiset ilmoittivat tammikuussa 2011 pakotekomitealle, että UCI:n rahoitusvaroja koskevan poikkeuksen nojalla Emirates Gold -yhtiö maksoi UCI:n velan takaisin Kampalassa sijaitsevalle Crane Bank -pankille, minkä jälkeen sen tilit suljettiin lopullisesti. Asetuksen 5 artiklan 1 kohdan b alakohdassa tarkoitettu nimeämispäivä: 13.4.2007.”


title: Komission täytäntöönpanoasetus (EU) N:o 243/2014, annettu 7 päivänä maaliskuuta 2014 , nimityksen kirjaamisesta suojattujen alkuperänimitysten ja suojattujen maantieteellisten merkintöjen rekisteriin (Bornheimer Spargel / Spargel aus dem Anbaugebiet Bornheim (SMM))

text:
               14.3.2014

               FI

               Euroopan unionin virallinen lehti

               L 74/29

      KOMISSION TÄYTÄNTÖÖNPANOASETUS (EU) N:o 243/2014,
   annettu 7 päivänä maaliskuuta 2014,
   nimityksen kirjaamisesta suojattujen alkuperänimitysten ja suojattujen maantieteellisten merkintöjen rekisteriin (Bornheimer Spargel / Spargel aus dem Anbaugebiet Bornheim (SMM))
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maataloustuotteiden ja elintarvikkeiden laatujärjestelmistä 21 päivänä marraskuuta 2012 annetun Euroopan parlamentin ja neuvoston asetuksen (EU) N:o 1151/2012 (1) ja erityisesti sen 52 artiklan 2 kohdan,
   sekä katsoo seuraavaa:

               (1)

               Saksan hakemus nimityksen ”Bornheimer Spargel” / ”Spargel aus dem Anbaugebiet Bornheim” rekisteröimiseksi julkaistiin Euroopan unionin virallisessa lehdessä
                   (2) asetuksen (EU) N:o 1151/2012 50 artiklan 2 kohdan a alakohdan mukaisesti.

               (2)

               Koska komissiolle ei ole toimitettu vastaväitteitä asetuksen (EU) N:o 1151/2012 51 artiklan mukaisesti, nimitys ”Bornheimer Spargel” / ”Spargel aus dem Anbaugebiet Bornheim” olisi rekisteröitävä,

         ON HYVÄKSYNYT TÄMÄN ASETUKSEN:
   1 artikla
   Rekisteröidään tämän asetuksen liitteessä oleva nimitys.
   2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 7 päivänä maaliskuuta 2014.

            Komission puolesta, puheenjohtajan nimissä

         Dacian CIOLOȘ

            Komission jäsen

      (1)  EUVL L 343, 14.12.2012, s. 1.

      (2)  EUVL C 286, 2.10.2013, s. 12.

      LIITE
      Ihmisravinnoksi tarkoitetut perussopimuksen liitteeseen I kuuluvat maataloustuotteet:

         Luokka 1.6   Hedelmät, vihannekset ja viljat sellaisenaan tai jalostettuina

      SAKSA
      Bornheimer Spargel / Spargel aus dem Anbaugebiet Bornheim (SMM)


title: Komission täytäntöönpanoasetus (EU) 2017/245, annettu 10 päivänä helmikuuta 2017, kiinteistä tuontiarvoista tiettyjen hedelmien ja vihannesten tulohinnan määrittämiseksi

text:
               11.2.2017

               FI

               Euroopan unionin virallinen lehti

               L 36/57

         KOMISSION TÄYTÄNTÖÖNPANOASETUS (EU) 2017/245,
   annettu 10 päivänä helmikuuta 2017,
   kiinteistä tuontiarvoista tiettyjen hedelmien ja vihannesten tulohinnan määrittämiseksi
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maataloustuotteiden yhteisestä markkinajärjestelystä ja neuvoston asetusten (ETY) N:o 992/72, (ETY) N:o 234/79, (EY) N:o 1037/2001 ja (EY) N:o 1234/2007 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1308/2013 (1),
   ottaa huomioon neuvoston asetuksen (EY) N:o 1234/2007 soveltamista koskevista yksityiskohtaisista säännöistä hedelmä- ja vihannesalan sekä hedelmä- ja vihannesjalostealan osalta 7 päivänä kesäkuuta 2011 annetun komission täytäntöönpanoasetuksen (EU) N:o 543/2011 (2) ja erityisesti sen 136 artiklan 1 kohdan,
   sekä katsoo seuraavaa:

               (1)

               Täytäntöönpanoasetuksessa (EU) N:o 543/2011 säädetään Uruguayn kierroksen monenvälisten kauppaneuvottelujen tulosten soveltamiseksi perusteista, joiden mukaan komissio vahvistaa kolmansista maista tapahtuvan tuonnin kiinteät arvot mainitun asetuksen liitteessä XVI olevassa A osassa luetelluille tuotteille ja ajanjaksoille.

               (2)

               Kiinteä tuontiarvo lasketaan joka työpäivä täytäntöönpanoasetuksen (EU) N:o 543/2011 136 artiklan 1 kohdan mukaisesti ottaen huomioon päivittäin vaihtuvat tiedot. Sen vuoksi tämän asetuksen olisi tultava voimaan päivänä, jona se julkaistaan Euroopan unionin virallisessa lehdessä,

         ON HYVÄKSYNYT TÄMÄN ASETUKSEN:
   1 artikla
   Täytäntöönpanoasetuksen (EU) N:o 543/2011 136 artiklassa tarkoitetut kiinteät tuontiarvot vahvistetaan tämän asetuksen liitteessä.
   2 artikla
   Tämä asetus tulee voimaan päivänä, jona se julkaistaan Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 10 päivänä helmikuuta 2017.

            Komission puolesta,

            puheenjohtajan nimissä

         Jerzy PLEWA

            Pääjohtaja

            Maatalouden ja maaseudun kehittämisen pääosasto

      (1)  EUVL L 347, 20.12.2013, s. 671.

      (2)  EUVL L 157, 15.6.2011, s. 1.

      LIITE

         Kiinteät tuontiarvot tiettyjen hedelmien ja vihannesten tulohinnan määrittämiseksi

                  (EUR/100 kg)

                  CN-koodi

                  Kolmansien maiden koodi (1)

                  Kiinteä tuontiarvo

                  0702 00 00

                  MA

                  111,7

                  SN

                  359,5

                  TN

                  311,6

                  TR

                  150,6

                  ZZ

                  233,4

                  0707 00 05

                  MA

                  85,9

                  TR

                  178,9

                  ZZ

                  132,4

                  0709 91 00

                  EG

                  153,4

                  ZZ

                  153,4

                  0709 93 10

                  MA

                  71,6

                  TR

                  203,0

                  ZZ

                  137,3

                  0805 10 22 , 0805 10 24 , 0805 10 28

                  EG

                  44,1

                  IL

                  71,6

                  MA

                  44,1

                  TN

                  52,1

                  TR

                  77,1

                  ZZ

                  57,8

                  0805 21 10 , 0805 21 90 , 0805 29 00

                  EG

                  93,2

                  IL

                  131,2

                  MA

                  90,2

                  TR

                  86,4

                  ZZ

                  100,3

                  0805 22 00

                  IL

                  117,8

                  MA

                  102,6

                  TR

                  60,4

                  ZZ

                  93,6

                  0805 50 10

                  EG

                  88,3

                  TR

                  83,4

                  ZZ

                  85,9

                  0808 30 90

                  CL

                  181,7

                  CN

                  108,8

                  ZA

                  113,2

                  ZZ

                  134,6

         (1)  Kolmansien maiden kanssa käytävää ulkomaankauppaa koskevista yhteisön tilastoista annetun Euroopan parlamentin ja neuvoston asetuksen (EY) N:o 471/2009 täytäntöönpanosta maa- ja alueluokituksen ajan tasalle saattamisen osalta 27 päivänä marraskuuta 2012 annetussa komission asetuksessa (EU) N:o 1106/2012 (EUVL L 328, 28.11.2012, s. 7) vahvistettu maanimikkeistö. Koodi ”ZZ” tarkoittaa ”muuta alkuperää”.


title: Komission täytäntöönpanoasetus (EU) N:o 1069/2014, annettu 10 päivänä lokakuuta 2014 , neuvoston asetuksesta (EY) N:o 73/2009 poikkeamisesta pitoajan osalta vuoden 2014 emolehmäpalkkiojärjestelmässä Espanjassa

text:
               11.10.2014

               FI

               Euroopan unionin virallinen lehti

               L 295/47

         KOMISSION TÄYTÄNTÖÖNPANOASETUS (EU) N:o 1069/2014,
   annettu 10 päivänä lokakuuta 2014,
   neuvoston asetuksesta (EY) N:o 73/2009 poikkeamisesta pitoajan osalta vuoden 2014 emolehmäpalkkiojärjestelmässä Espanjassa
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon yhteisen maatalouspolitiikan suoria tukijärjestelmiä koskevista yhteisistä säännöistä ja tietyistä viljelijöiden tukijärjestelmistä sekä asetusten (EY) N:o 1290/2005, (EY) N:o 247/2006, (EY) N:o 378/2007 muuttamisesta ja asetuksen (EY) N:o 1782/2003 kumoamisesta 19 päivänä tammikuuta 2009 annetun neuvoston asetuksen (EY) N:o 73/2009 (1) ja erityisesti sen 142 artiklan r alakohdan,
   sekä katsoo seuraavaa:

               (1)

               Asetuksen (EY) N:o 73/2009 111 artiklan 2 kohdan toisen alakohdan mukaisesti viljelijöille voidaan myöntää emolehmäpalkkio, jos he ovat pitäneet tilallaan tietyn määrän eläimiä yhtäjaksoisesti vähintään hakemuksen jättöpäivää seuraavien kuuden kuukauden ajan. Samaa vaatimusta sovelletaan, jos jäsenvaltio myöntää ylimääräisen kansallisen emolehmäpalkkion asetuksen (EY) N:o 73/2009 111 artiklan 5 kohdan mukaisesti.

               (2)

               Espanja on ilmoittanut komissiolle, että osaa maasta koettelee poikkeuksellinen pitkäaikainen kuivuus, joka johtuu erittäin vähäisistä sateista verrattuna pitkän aikavälin keskiarvoihin, koska 1 päivän lokakuuta 2013 jälkeen ei ole ollut riittävästi kunnon sadepäiviä. Tämä pitkään jatkuva tilanne johtaa laidunten ehtymiseen sekä saatavissa olevan rehun niukkuuteen ja/tai laadun heikkenemiseen, mikä taas aiheuttaa kuivuuden koettelemien alueiden viljelijöille äärimmäisen vaikean taloudellisen tilanteen, koska he pitävät kokonaisia karjoja laajaperäisessä kasvatusjärjestelmässä, minkä vuoksi heidän on noudatettava asetuksen (EY) N:o 73/2009 111 artiklan 2 kohdan toisessa alakohdassa säädettyä pitoaikaa.

               (3)

               Tämä on johtanut erittäin kriittiseen tilanteeseen, jossa emolehmien kasvattajilla on eläinten kohonneiden ruokinta- ja juottokustannusten aiheuttamia vakavia käytännön ja erityisongelmia. Jotta emolehmien kasvattajat kuivuuden koettelemilla alueilla voisivat edelleen huolehtia rahoitussitoumuksistaan menettämättä oikeuttaan saada asetuksen (EY) N:o 73/2009 111 artiklan mukaista emolehmäpalkkiota, on aiheellista lyhentää saman asetuksen 111 artiklan 2 kohdan toisessa alakohdassa tarkoitettua pitoaikaa hakuvuoden 2014 osalta.

               (4)

               Espanjan emolehmäpalkkiohakemusten jättämispäiville vahvistaman määräajan mukaan asetuksen (EY) N:o 73/2009 111 artiklan 2 kohdassa tarkoitettu pitoaika voi päättyä aikaisintaan 2 päivänä syyskuuta 2014 ja viimeistään 10 päivänä joulukuuta 2014. Jotta kaikki asianomaiset viljelijät voisivat käyttää poikkeusta hyväkseen, tätä asetusta on aiheellista soveltaa taannehtivasti.

               (5)

               Tässä asetuksessa säädetyt toimenpiteet ovat suorien tukien hallintokomitean lausunnon mukaiset,

         ON HYVÄKSYNYT TÄMÄN ASETUKSEN:
   1 artikla
   Poiketen siitä, mitä asetuksen (EY) N:o 73/2009 111 artiklan 2 kohdan toisessa alakohdassa säädetään, kalenterivuoden 2014 osalta kyseisessä säädöksessä tarkoitettua vähimmäispitoaikaa lyhennetään emolehmäpalkkiohakemuksen jättöpäivää seuraavaan viiteen yhtäjaksoiseen kuukauteen.
   Ensimmäistä kohtaa sovelletaan viljelijöihin, joiden tilat sijaitsevat tämän asetuksen liitteessä luetelluilla Espanjan itsehallintoalueilla.
   2 artikla
   Tämä asetus tulee voimaan päivänä, jona se julkaistaan Euroopan unionin virallisessa lehdessä.
   Sitä sovelletaan 1 päivästä elokuuta 2014.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 10 päivänä lokakuuta 2014.

            Komission puolesta

            Puheenjohtaja

         José Manuel BARROSO

      (1)  EUVL L 30, 31.1.2009, s. 16.

      LIITE
      1 artiklassa tarkoitetut Espanjan itsehallintoalueet:

                  Andalusia

                  Murcia

                  Valencia

                  Aragón

                  Baleaarit

                  Kastilia-La Mancha

                  Kastilia ja Léon

                  Katalonia

                  Madrid

                  Extremadura


title: Komission täytäntöönpanoasetus (EU) N:o 1245/2013, annettu 28 päivänä marraskuuta 2013 , erään suojattujen alkuperänimitysten ja suojattujen maantieteellisten merkintöjen rekisteriin kirjatun nimityksen eritelmän vähäisen muutoksen hyväksymisestä (Fourme de Montbrison (SAN))

text:
               4.12.2013

               FI

               Euroopan unionin virallinen lehti

               L 323/11

         KOMISSION TÄYTÄNTÖÖNPANOASETUS (EU) N:o 1245/2013,
   annettu 28 päivänä marraskuuta 2013,
   erään suojattujen alkuperänimitysten ja suojattujen maantieteellisten merkintöjen rekisteriin kirjatun nimityksen eritelmän vähäisen muutoksen hyväksymisestä (Fourme de Montbrison (SAN))
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maataloustuotteiden ja elintarvikkeiden laatujärjestelmistä 21 päivänä marraskuuta 2012 annetun Euroopan parlamentin ja neuvoston asetuksen (EU) N:o 1151/2012 (1) ja erityisesti sen 53 artiklan 2 kohdan toisen alakohdan,
   sekä katsoo seuraavaa:

               (1)

               Komissio on asetuksen (EU) N:o 1151/2012 53 artiklan 1 kohdan ensimmäisen alakohdan mukaisesti tutkinut Ranskan esittämän pyynnön, joka koski komission asetuksen (EU) N:o 917/2010 (2) nojalla hyväksytyn suojatun alkuperänimityksen ”Fourme de Montbrison” eritelmän muutoksen hyväksymistä.

               (2)

               Hakemuksen tarkoituksena on muuttaa eritelmää täsmentämällä alkuperätodisteita, tuotantomenetelmää, merkintöjä ja kansallisia vaatimuksia sekä nimityksen valvonnasta vastaavien elinten yhteystietoja.

               (3)

               Komissio on tutkinut kyseisen muutoksen ja todennut sen olevan perusteltu. Koska muutos on asetuksen (EU) N:o 1151/2012 53 artiklan 2 kohdan kolmannen alakohdan mukaisesti vähäinen, komissio voi hyväksyä sen ilman kyseisen asetuksen 50, 51 ja 52 artiklassa tarkoitettua menettelyä,

         ON HYVÄKSYNYT TÄMÄN ASETUKSEN:
   1 artikla
   Muutetaan suojatun alkuperänimityksen ”Fourme de Montbrison” eritelmä tämän asetuksen liitteen I mukaisesti.
   2 artikla
   Konsolidoitu yhtenäinen asiakirja, joka sisältää eritelmän tärkeimmät kohdat, on tämän asetuksen liitteessä II.
   3 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 28 päivänä marraskuuta 2013.

            Komission puolesta, puheenjohtajan nimissä

         Dacian CIOLOȘ

            Komission jäsen

      (1)  EUVL L 343, 14.12.2012, s. 1.

      (2)  EUVL L 269, 13.10.2010, s. 21.

      LIITE I
      Suojatun alkuperänimityksen ”Fourme de Montbrison” eritelmään on hyväksytty seuraavat muutokset:
      1.   Kohta II ”Tuotteen kuvaus”

                  —

                  Tuotteen kuvausta täydennetään kuvaamalla aistinvaraiset ominaisuudet seuraavasti: ”Fourme de Montbrison -juuston rakenne on yhtenäinen, hieman kiinteä ja suussa sulava. Sen hienostuneen mausteisessa maussa korostuu maitotuotteen maku, johon yhdistyy kevyt sinihomejuuston maku, joka antaa juustolle lievästi makean vivahteen. Mieto suolainen vivahde ja kevyt katkeruus sallitaan.” Tämä kuvaus on aiheellinen tarkasteltaessa tuotteen aistinvaraisia ominaisuuksia valvonnan yhteydessä.

                  —

                  Täsmennetään, että ”Fourme de Montbrison -juuston leikkaaminen paloiksi on sallittua, ellei se muuta juuston rakennetta. Kuori on pakollinen paloissa, joiden paino on yli 50 grammaa.”

            Juuston kulutustottumusten jatkuvan kehittymisen vuoksi tällä määräyksellä vahvistetaan puitteet, joilla voidaan estää leikkaamiseen liittyvät väärinkäytökset.
      2.   Kohta IV ”Alkuperätodisteet”

      2.1   Alakohta IV.1 ”Ilmoituksiin liittyvät tiedot”

                  —

                  Täsmennetään, että ”ilmoitukset toimijoiden tunnistamiseksi tehdään jäsenvaltion toimivaltaisen viranomaisen (Institut national de l’origine et de la qualité) johtajan vahvistaman mallin mukaisesti”.

            Eritelmään lisätään määräykset tuotannon lopettamista ja uudelleen aloittamista koskevista ennakkoilmoituksista. Näin varmistetaan täsmällinen seuranta sellaisten toimijoiden kohdalla, jotka haluavat luopua tilapäisesti alkuperänimityksen käytöstä.
      Esitetään yksityiskohtaisemmat tiedot tuotteiden tunnistamisen ja seurannan edellyttämien ilmoitusten sisällöstä ja toimittamistavasta.
      Nämä muutokset liittyvät alkuperänimitysten valvontajärjestelmän uudistukseen, joka otettiin käyttöön maa- ja metsätaloustuotteiden, elintarvikkeiden ja kalastustuotteiden lisäarvon parantamisesta 7. joulukuuta 2006 annetulla lailla nro 2006-1547.
      2.2   Alakohta IV.2 ”Rekisterit”

                  —

                  Eritelmässä määriteltyjen tuotantovaatimusten tarkastusten helpottamiseksi täydennetään luetteloa toimijoilta edellytetyistä rekisteröinneistä.

            2.3   Alakohta IV.3 ”Tuotteiden tarkastaminen”

                  —

                  Täsmennetään ajankohta, jolloin tuotteen aistinvaraiset ominaisuudet on tarkastettava, ja menetelmä, jolla tarkastettavat näytteet otetaan. Nämä säännöt sisällytetään sen jälkeen valvontaelimen laatimaan alkuperänimityksen valvonta- ja tarkastussuunnitelmaan.

            3.   Kohta V ”Tuotantomenetelmä”

      3.1   Alakohta V.1 ”Maidon tuotanto”

                  —

                  Lypsykarjan määritelmä. ”Lypsykarjaan kuuluvat kaikki tilalla olevat lypsylehmät ja karjan uudistamiseen tarkoitetut hiehot”; tässä yhteydessä lypsylehmillä tarkoitetaan maitoa tuottavia eläimiä ja ummessa olevia eläimiä ja hiehoilla vieroitettuja eläimiä ennen ensimmäistä poikimista. Tarkoituksena on määritellä sekaannusten välttämiseksi selkeästi eläimet, joihin viitataan myöhemmin eritelmässä käytettäessä ilmaisuja ”lypsykarja”, ”lypsylehmä” ja ”hieho”.

                  —

                  Poistetaan kohdasta V.1.a lypsylehmien perusravinnon alkuperään liittyviä väliaikaisia poikkeuksia koskevat säännöt, joita sovelletaan kuivuuden, ilmasto-olojen muutosten tai muiden poikkeuksellisten olosuhteiden yhteydessä.

                  —

                  Täsmennetään kohdassa V.1.a, että toinen kappale koskee perusravintoa ja että rehukaalia ei saa antaa rehun muodossa. Tällä halutaan välttää tekstissä mahdolliset tulkinnanvaraisuudet.

                  —

                  Korvataan kohdassa V.1.a virke ”Ruokinnan on perustuttava laidunruokintaan, kuivattuun tai esikuivattuun heinään tai säilönurmeen” virkkeellä ”Laidunrehun, kuivatun tai esikuivatun heinän, paalirehun tai säilörehun osuuden kuiva-aineena ilmaistuna on oltava vähintään 80 prosenttia kaikkien lypsylehmien keskimääräisestä vuosittaisesta perusrehuannoksesta.”. Näin määritetään selkeästi ruohon osuus perusrehuannoksesta sekä eläimet ja aikaväli, joita se koskee, mikä helpottaa tarkastuksia. Määräyksellä korostetaan ruohoon perustuvan ravinnon merkitystä alkuperänimityksen ”Fourme de Montbrison” yhteydessä.

                  —

                  Korvataan kohdassa V.1.a virke ”Maissisäilörehun osuus kuiva-aineena ilmaistuna saa olla enintään 20 % karjan keskimääräisestä päivittäisestä rehuannoksesta vuodessa” virkkeellä ”Maissisäilörehun osuus kuiva-aineena ilmaistuna saa olla enintään 20 prosenttia kaikkien lypsylehmien keskimääräisestä rehuannoksesta vuodessa.”. Maissia koskevaa rajoitusta sovelletaan näin ollen kokonaisrehuannoksen asemesta perusrehuannokseen, ja se koskee ainoastaan lypsylehmiä.

            Tätä määräystä täydennetään seuraavilla virkkeillä: ”Lypsykarjan osalta kokonaisena säilöttyä maissisäilörehua annetaan ainoastaan hiehoille, joiden viimeinen tiineyskuukausi on alkamassa, sekä lypsylehmille.” ja ”Kokonaisen maissin (tuoreena tai säilörehuna) ja kosteina säilöttyjen maissinjyvien tai -tähkien yhdistäminen lypsylehmien päivittäiseen rehuannokseen on kiellettyä.”. Täsmentämällä eläimet, joille voidaan antaa maissisäilörehua, helpotetaan lypsylehmille tosiasiallisesti annetun maissisäilörehun osuuden valvontaa. Kieltämällä kokonaisen maissin yhdistäminen kosteina säilöttyihin maissinjyviin tai -tähkiin halutaan myös rajoittaa erityisesti käyneen maissin osuutta lypsylehmien ravinnossa.
      Kaikilla näillä määräyksillä halutaan toisaalta lisätä ruohon käyttöä lypsylehmien ruokinnassa ja toisaalta helpottaa valvontaa viittaamalla täsmällisemmin asianomaisiin eläimiin ja ajanjaksoihin.

                  —

                  Kohdassa V.1.a oleva heinän antamista laidunkauden ulkopuolella koskeva määräys on rajoitettu koskemaan yksinomaan lypsylehmiä; johdonmukaisuuden vuoksi määräyksen noudattamisen valvonta koskee sen vuoksi lypsykarjan asemesta kaikkia lypsylehmiä.

                  —

                  Tarkkuuden parantamiseksi kohdassa V.1.b mainitaan, että kielto pitää eläimiä pysyvästi sisätiloissa ja harjoittaa tuotantoa ilman yhteyttä maahan koskee lypsylehmiä.

                  —

                  Kohdassa V.1.b täsmennetään, että lypsylehmien laiduntamisen on kestettävä vähintään 150 päivää vuodessa. Tämän edellytyksen tarkoituksena on vahvistaa laiduntamisen merkitystä lypsylehmien ruokinnassa ja helpottaa laiduntamisvelvoitteen valvontaa.

                  —

                  Kohdassa V.1.b vihantarehuruokintaa koskevalla erityislausekkeella sallitaan kyseinen käytäntö lypsylehmien osalta maantieteelliseltä alueelta peräisin olevalla ruoholla laiduntamisen täydentämiseksi. Näin on mahdollista hyödyntää tuorerehuna sellaisilta lohkoilta saatua ruohoa, jotka sijaitsevat liian kaukana lypsytiloista, jotta lypsylehmät voitaisiin viedä niille.

                  —

                  Kohdassa V.1.b otetaan käyttöön tilan eläintiheyttä koskeva rajoitus, jolla vahvistetaan laajaperäinen kasvatusmenetelmä alkuperänimityksen ”Fourme de Montbrison” tuotantoa harjoittavilla lypsykarjatiloilla.

                  —

                  Kohtaan V.1.c lisätään täydennysrehun ja ravintolisien osuuden rajoittaminen enintään 1 800 kg:aan kuiva-ainetta lypsylehmää kohti vuodessa. Sillä edistetään maantieteelliseltä alueelta peräisin olevasta rehusta koostuvan perusravinnon käyttöä eläinten ruokinnassa.

                  —

                  Kohtaan V.1.c lisätään, että lypsylehmille annettavan täydennysrehun raaka-aineista ja sallituista ravintolisistä laaditaan vastedes selkeyden vuoksi erilliset positiiviluettelot.

            Luetteloa lypsylehmille annettavan täydennysrehun sallituista raaka-aineista täydennetään kostealla viljamaissilla, öljykasvien siemenistä johdetuilla tuotteilla, joihin ei ole lisätty ureaa, kasviöljyjä ja -rasvoja sekä kaakaopavun kuoria lukuun ottamatta, palkokasvien siemenistä johdetuilla tuotteilla ja mikro-organismeista, joiden solut on inaktivoitu tai tapettu, käymisestä saaduilla sivutuotteilla (muut kuin tietyillä alustoilla kasvatettujen tiettyjen mikro-organismien biomassasta saadut tuotteet ja muut kuin vinassi). Ilmaisut ”kaikki viljat ja niiden sivutuotteet”, ”kuivattu sokerijuurikasmassa”, ”melassi”, ”valkuaiskasvien siemenet” ja ”suola, kivennäisaineet” korvataan ilmaisuilla ”kaikkien viljojen jyvät ja niiden sivutuotteet”, ”kuivatut juurikasmassat”, ”melassit”, ”palkokasvien siemenet” ja ”kivennäisaineet ja niistä saadut tuotteet”. Poistetaan ilmaisu ”siemenkakut, joihin ei ole lisätty ureaa”, koska kyseiset tuotteet kuuluvat öljysiemenistä ja -hedelmistä johdettuihin tuotteisiin, joihin ei ole lisätty ureaa. Lisäksi täsmennetään, että maissintähkät voidaan säilöä kuivina tai kosteina. Nämä raaka-aineet eivät vaikuta tuotteen laatuun.
      Natriumhydroksidin käyttö viljojen ja niiden sivutuotteiden käsittelemiseen on kielletty, koska se ei ole perinteinen käytäntö.
      Ravintolisien positiiviluettelolla korvataan virke ”On kiellettyä käyttää ravintolisiä, jotka muuttavat maidon koostumusta”, ja siinä esitetään yksityiskohtainen tyhjentävä luettelo sallituista ravintolisäluokista ja funktionaalisista ryhmistä lainsäädännön mukaista terminologiaa noudattaen. Muutoksen tavoitteena on välttää epäselvyydet ja tulkinnanvaraisuudet tarkastusten yhteydessä.

                  —

                  Kohtaan V.1.e lisätään rehun perinteisen luonteen säilyttämiseksi määräys, jolla kielletään muuntogeenisten organismien käyttö eläinten ruokinnassa ja niiden viljely tilalla.

            3.2   Alakohta V.3 ”Jalostus”

                  —

                  Korvataan maidossa tai valmistuksessa sallittujen ainesosien ja valmistuksen apuaineiden tai lisäaineiden positiiviluettelossa ilmaisu ”vaarattomat bakteeriviljelmät, hiivat ja jalohomeet” täsmällisemmällä ilmaisulla ”bakteeriviljelmät, hiivat ja jalohomeet, joiden vaarattomuus on osoitettu”.

                  —

                  Poistetaan kohta ”Juoksetettu juustomassa (juustouma) leikataan rakeiksi ja sekoitetaan, sen annetaan levätä, sitä puristetaan kevyesti, se murskataan, suolataan, asetetaan muotteihin, valutetaan ja laitetaan kourumaisille alustoille. Nämä vaiheet kuvaillaan tarkemmin seuraavassa:(…)”, koska kaikki kyseisessä kohdassa luetellut vaiheet kuvataan myöhemmin yksitellen eritelmässä.

                  —

                  Juustouman kevyt puristaminen murskaamista edeltävän lepovaiheen aikana on vastedes valinnaista. Käytäntö ei ole ratkaisevan tärkeä teknisen valmistusmenetelmän kannalta, edellyttäen että juuston lopullisen kuiva-ainepitoisuuden osalta noudatetaan eritelmän määräyksiä.

                  —

                  Virke ”Sen jälkeen juustomassa murskataan, suolataan ja laitetaan muotteihin” muotoillaan uudelleen seuraavasti: ”Sen jälkeen juustomassa murskataan ja suolataan viimeistään siinä vaiheessa, kun se laitetaan muotteihin.” Uusi sanamuoto on yksiselitteisempi suolausajankohdan suhteen.

                  —

                  Ymmärrettävyyden lisäämiseksi täsmennetään, että juustomassan valutus tuotantotilassa kääntelemällä ilman puristamista tehdään sen jälkeen, kun juustomassa on laitettu muotteihin.

                  —

                  Muoteissa kääntelemällä ilman puristamista tapahtuvan valutuksen vähimmäiskestoaikaa lyhennetään 24:stä 18 tuntiin. Tähän on syynä valmistusmenetelmien kehittyminen, eikä muutos vaikuta valmiiden juustojen laatuun.

                  —

                  Virke ”Pisteleminen aloitetaan kymmenentenä päivänä juoksetteen lisäämisen jälkeen” siirretään kohtaan V.4 täsmentäen samalla, että on kyse juustojen pistelemisestä.

            3.3   Alakohta V.4 ”Kypsytys ja säilytys”

      Virke ”Pistelyn jälkeen juustoja kypsytetään vähintään 15 päivää 6–12 °C:een lämpötilassa kellarissa tai kypsytysvarastossa, jonka suhteellinen kosteus on 90–98 %” korvataan virkkeellä ”Valutustilasta poistamisen jälkeen mahdollisesti hiestettyjä juustoja kypsytetään vähintään 15 päivää 6–12 °C:een lämpötilassa kellarissa tai kypsytysvarastossa, jonka suhteellinen kosteus on 90–98 prosenttia”, ja sitä täydennetään seuraavalla virkkeellä: ”Pistelyn jälkeen juustoja kypsytetään vähintään 15 päivää kellarissa tai kypsytysvarastossa edellä kuvatuissa lämpötila- ja kosteusolosuhteissa.”
      Näillä muotoiluun liittyvillä täsmennyksillä halutaan kuvata tarkemmin toimenpiteiden kulku. Pistely ei itse asiassa tapahdu välittömästi ennen juustojen viemistä kellariin vaan niiden ollessa kellarissa. Valutustilasta poistamisen ja kellariin tuomisen välissä juustot voidaan hiestää. Viidentoista päivän vähimmäiskypsytysaika kellarissa lasketaan siitä päivästä, jona juustot pistellään.
      4.   Kohta VIII ”Merkinnät”

      Poistetaan velvollisuus ilmoittaa päällysmerkinnöissä maininta ”appellation d’origine contrôlée” (tarkistettu alkuperänimitys) ja korvataan se suojattuun alkuperänimitykseen liittyvällä EU:n SAN-tunnuksella; tämän tarkoituksena on parantaa luettavuutta ja lisätä synergiaa SAN-tuotteiksi rekisteröityjen tuotteiden välillä niitä koskevien tietojen ilmoittamisessa.
      5.   Kohta IX ”Kansalliset vaatimukset”

      Edellä mainitun suojattujen alkuperänimitysten valvontajärjestelmän kansallisen uudistuksen mukaisesti lisätään taulukko, jossa esitetään tärkeimmät valvottavat kohdat ja niiden arviointimenettelyt.

      LIITE II

         KONSOLIDOITU YHTENÄINEN ASIAKIRJA

      Maataloustuotteiden ja elintarvikkeiden maantieteellisten merkintöjen ja alkuperänimitysten suojasta 20 päivänä maaliskuuta 2006 annettu neuvoston asetus (EY) N:o 510/2006 (1)

         ”FOURME DE MONTBRISON”

      EY-nro: FR-PDO-0105-01014–06.07.2012

         SMM () SAN (X)

      1.   Nimi

      ”Fourme de Montbrison”
      2.   Jäsenvaltio tai kolmas maa

      Ranska
      3.   Maataloustuotteen tai elintarvikkeen kuvaus

      3.1   Tuotelaji

                  Luokka 1.3 –

                  Juustot

            3.2   Kuvaus 1 kohdassa nimetystä tuotteesta

      Fourme de Montbrison on lehmänmaidosta juoksettamalla valmistettu puristamaton ja kypsyttämätön, hapatettu ja juustomassan muottiin laittamisen yhteydessä suolattu lieriön muotoinen sinihomejuusto, jonka korkeus on 17–21 cm, halkaisija 11,5–14,5 cm ja paino 2,1–2,7 kg.
      Sen rasvapitoisuus kuiva-aineessa on vähintään 52 prosenttia, ja kuiva-ainepitoisuuden on oltava vähintään 52 g 100 g:ssa kypsää juustoa.
      Juustolle voidaan antaa suojattu alkuperänimitys ”Fourme de Montbrison” vasta sen jälkeen, kun maidon juoksettumisesta on kulunut 32 päivää.
      Fourme de Montbrison -juustoa peittää ohut kuiva oranssinvärinen homekuori, ja siinä voi olla valkoisia, keltaisia ja punaisia homekukintoja. Kermanvalkoisessa sisuksessa on vähän reikiä sekä vaaleansinisiä marmoroituneita homejuovia.
      Fourme de Montbrison -juuston rakenne on yhtenäinen, hieman kiinteä ja suussa sulava. Sen hienostuneen mausteisessa maussa korostuu maitotuotteen maku, johon yhdistyy kevyt sinihomejuuston maku, joka antaa juustolle lievästi makean vivahteen. Mieto suolainen vivahde ja kevyt katkeruus sallitaan.
      3.3   Raaka-aineet (ainoastaan jalostetut tuotteet)

      —
      3.4   Rehu (ainoastaan eläinperäiset tuotteet)

      Lypsylehmiä ruokitaan koko vuoden ajan perusravinnolla, joka koostuu nimityksen maantieteelliseltä alueelta peräsin olevasta rehusta.
      Sallittu perusravinto käsittää kaikki rehut lukuun ottamatta rehukaalia, jota ei saa antaa rehun muodossa.
      Laidunrehun, kuivatun tai esikuivatun heinän, paalirehun tai säilörehun osuuden kuiva-aineena ilmaistuna on oltava vähintään 80 prosenttia kaikkien lypsylehmien keskimääräisestä vuosittaisesta perusrehuannoksesta.
      Maissisäilörehun osuus kuiva-aineena ilmaistuna saa olla enintään 20 prosenttia kaikkien lypsylehmien keskimääräisestä perusrehuannoksesta vuodessa.
      Laidunkauden ulkopuolella kaikille lypsylehmille annetaan päivittäin vähintään 3 kg heinää eläintä kohti kuiva-aineena ilmaistuna.
      Kun laitumella on saatavissa tuoretta ruohoa ja heti kun sääolot sen sallivat, lypsylehmät on pidettävä laitumella vähintään 150 päivää vuodessa.
      Kaikille lypsylehmille annettavan täydennysrehun ja ravintolisien määrä on rajoitettu keskimäärin 1 800 kg:aan kuiva-ainetta vuodessa eläintä kohti.
      Lypsylehmille annettavassa täydennysrehussa ja ravintolisissä sallitaan ainoastaan positiiviluettelossa mainitut raaka- ja lisäaineet.
      3.5   Erityiset tuotantovaiheet, joiden on tapahduttava yksilöidyllä maantieteellisellä alueella

      Sekä maidon tuotannon että juustojen valmistuksen, kypsytyksen ja säilytyksen 32 päivän ajan alkaen maidon juoksettumisesta on tapahduttava maantieteellisellä alueella.
      3.6   Viipaloimista, raastamista, pakkaamista jne. koskevat erityiset tiedot

      Fourme de Montbrison -juuston leikkaaminen paloiksi on sallittua, ellei se muuta juuston rakennetta. Kuori on pakollinen paloissa, joiden paino on yli 50 grammaa.
      3.7   Merkintöjä koskevat erityiset säännöt

      Fourme de Montbrison -juuston päällysmerkinnöissä on oltava nimityksen nimi kirjasinkoolla, joka on vähintään kaksi kolmasosaa etiketissä olevien muiden merkintöjen suurimmasta kirjasinkoosta, sekä EU:n SAN-tunnus.
      Riippumatta kaikkia juustoja koskevista lainsäädännössä edellytetyistä merkinnöistä alkuperänimitykseen suoraan liitetyt määritteet ovat kiellettyjä.
      4.   Maantieteellisen alueen tarkka rajaus

      Fourme de Montbrison -juuston maantieteellinen tuotantoalue käsittää seuraavat alueet
      Seuraavat kunnat Loiren departementissa: Bard, Cervières, Chalmazel, La Chamba, La Chambonie, Champoly, Châtelneuf, La Côte-en-Couzan, Écotay-l’Olme, Essertines-en-Châtelneuf, Jeansagnière, Lérigneux, Noirétable, Palogneux, Roche, Saint-Bonnet-le-Courreau, Saint-Didier-sur-Rochefort, Saint-Georges-en-Couzan, Saint-Jean-la-Vêtre, Saint-Julien-la-Vêtre, Saint-Just-en-Bas, Saint-Laurent-Rochefort, Saint-Priest-la-Vêtre, Saint-Romain-d’Urfé, Les Salles, Sauvain, La Valla-sur-Rochefort ja Verrières-en-Forez.
      Seuraavat kunnat Puy-de-Dômen departementissa: Brugeron, Job, Saint-Anthème, Saint-Pierre-la-Bourlhonne ja Valcivières.
      5.   Yhteys maantieteelliseen alueeseen

      5.1   Maantieteellisen alueen erityisyys

         Luonnolliset tekijät

      Alkuperänimityksen ”Fourme de Montbrison” maantieteellinen alue käsittää pääasiassa Forezin ruohoylängön, joka sijaitsee korkealla Forez-vuoristossa Loiren ja Puy-de-Dômen departementeissa, sekä Forez-vuoriston itäosan. Alue on pohjois-eteläsuunnassa sijaitsevaa keskikorkeaa vuoristoa (korkein huippu 1 634 m), jonka kallioperä on graniittia ja jota ympäröivät luonnon muodostamat rajat. Maisema muodostuu ylänkö- ja vuoristonummista, ja siinä vaihtelevat paljaat ylätasangot ja pyöristyneet loivat harjanteet, joiden rinteillä kasvaa erityisesti havumetsää. Alueella on paljon turvekerrostumia ja niittyjä. Sademäärä on suhteellisen korkea (keskim. yli 1 000 mm vuodessa). Ilmastossa tuntuvat sekä manner- että valtameri-ilmaston vaikutukset, joten vuoden keskilämpötila on melko alhainen, alle 10 °C ja usein jopa alle 5 °C. Talvet ovat pitkiä ja kylmiä, ja lunta sataa usein.
      Pinnankorkeudesta ja runsassateisuudesta johtuen rehuntuotanto perustuu ennen kaikkea pysyviin laitumiin.

         Inhimilliset tekijät

      Fourme de Montbrison -juuston valmistus sai alkunsa jo myöhäiskeskiajalla Haut-Forezin alueella, jolla laiduntalouden harjoittaminen jatkui toisen maailmansodan päättymiseen asti. Juuston valmistus tapahtui Forez-vuoriston rinteiden perinteisillä karjamajoilla (jasseries). Tuohon aikaan naiset valmistivat juustoa kesällä vähäisen karjamäärän tuottamasta maidosta miesten jäädessä kyliin peltotöiden pariin. Luonnosta saatiin havupuiden runkoja, joista tehtiin kaivertamalla erinomaisia kouruja (chéneaux) valmistusvaiheessa olevien juustojen valutukseen. Juustoja säilytettiin usein siihen asti, kun karja tuotiin takaisin siirtolaitumilta, minkä jälkeen ne myytiin eri puolilla vuoristoa markkinoilla, joista suurimmat järjestettiin Montbrisonissa.
      Nykyisin maitotiloilla käytetään yleensä pysyviä luonnonlaitumia. Fourme de Montbrison -juuston tuotanto-olosuhteet ja erityisesti laiduntamisvelvoite aina kun laiduntaminen on mahdollista, ruohon käyttöön perustuva ruokinta ja maissisäilörehun osuuden rajoittaminen ovat tekijöitä, jotka korostavat kyseisen luonnonvaran merkitystä.
      Ikivanhan menetelmän mukaisesti tuotetun Fourme de Montbrison -juuston valmistusmenetelmä käsittää seuraavat paikalliseen osaamiseen perustuvat vaiheet:

                  —

                  pieneen raekokoon (noin 0,5–1 cm) murennetun juustouman sekoittaminen,

                  —

                  juustomassan suolaus ja ulkopinnan kevyt suolaus,

                  —

                  ylimääräinen valutus havupuusta valmistetuissa kouruissa.

            5.2   Tuotteen erityisyys

      Fourme de Montbrison on maultaan hienostuneen mausteinen lieriön muotoinen sinihomejuusto, jonka korkeus on 17–21 cm ja halkaisija 11,5–14,5 cm. Sen kuoren pinta on oranssinvärinen, sisuksessa on pieniä koloja ja hieman vaaleansinisiä marmoroituneita homejuovia, jotka antavat juustolle lievästi makean vivahteen.
      5.3   Syy-seuraussuhde, joka yhdistää maantieteellisen alueen seuraaviin: tuotteen laatu tai ominaisuudet (kun kyseessä SAN) tai tuotteen erityislaatu, maine tai muut ominaisuudet (kun kyseessä SMM)

      Fourme de Montbrison -juuston ominaispiirteet johtuvat ennen muuta erityisistä maidontuotanto- ja valmistusmenetelmistä.
      Maidon tuotanto perustuu Forez-vuoriston monipuoliseen laidunkasvillisuuteen, joka vaikuttaa osaltaan Fourme de Montbrison -juuston hienostuneen mausteiseen makuun.
      Juuston suhteellisen pieni koko liittyy sen alkuperään. Alueen naiset valmistivat sitä vähäisen karjamäärän niukasti tuottamasta maidosta.
      Fourme de Montbrison -juuston suhteellinen makeus johtuu juustouman leikkaamisesta pieniksi rakeiksi. Pienen raekoon vuoksi juustomassaan muodostuu vain pieniä koloja, jolloin Penicillium roqueforti -kasvustoa muodostuu vähemmän kuin muissa sinihomejuustoissa.
      Kuoren erityiseen oranssiin väriin vaikuttaa suolausmenetelmä, joka edistää pintamikrobikasvuston kehittymistä, samoin kuin valutus havupuusta kaiverretuissa kouruissa. Ne ovat todellinen pintakasvuston reservoaari, joka vaikuttaa suoraan sen kehittymiseen estämällä pinnan liian nopean kuivumisen.
      Myös suolausmenetelmä saa aikaan sen, että Fourme de Montbrison on muita sinihomejuustoja vähäsuolaisempi.

         Eritelmän julkaisutiedot

      (Asetuksen (EY) N:o 510/2006 5 artiklan 7 kohta)
      https://www.inao.gouv.fr/fichier/CDCFourmeDeMontbrison.pdf

         (1)  EUVL L 93, 31.3.2006, s. 12. Korvattu maataloustuotteiden ja elintarvikkeiden laatujärjestelmistä 21 päivänä marraskuuta 2012 annetulla Euroopan parlamentin ja neuvoston asetuksella (EU) N:o 1151/2012 (EUVL L 343, 14.12.2012, s. 1).


title: Neuvoston täytäntöönpanoasetus (EU) N:o 284/2014, annettu 21 päivänä maaliskuuta 2014 , Ukrainan alueellista koskemattomuutta, suvereniteettia ja itsenäisyyttä heikentävien tai uhkaavien toimien johdosta määrättävistä rajoittavista toimenpiteistä annetun asetuksen (EU) N:o 269/2014 täytäntöönpanosta

text:
               21.3.2014

               FI

               Euroopan unionin virallinen lehti

               L 86/27

      NEUVOSTON TÄYTÄNTÖÖNPANOASETUS (EU) N:o 284/2014,
   annettu 21 päivänä maaliskuuta 2014,
   Ukrainan alueellista koskemattomuutta, suvereniteettia ja itsenäisyyttä heikentävien tai uhkaavien toimien johdosta määrättävistä rajoittavista toimenpiteistä annetun asetuksen (EU) N:o 269/2014 täytäntöönpanosta
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon Ukrainan alueellista koskemattomuutta, suvereniteettia ja itsenäisyyttä heikentävien tai uhkaavien toimien johdosta määrättävistä rajoittavista toimenpiteistä 17 päivänä maaliskuuta 2014 annetun neuvoston asetuksen (EU) N:o 269/2014 (1) ja erityisesti sen 14 artiklan 1 kohdan,
   sekä katsoo seuraavaa:

               (1)

               Neuvosto hyväksyi 17 päivänä maaliskuuta 2014 asetuksen (EU) N:o 269/2014.

               (2)

               Tilanteen vakavuus huomioiden neuvosto katsoo, että uusia henkilöitä olisi lisättävä asetuksen (EU) N:o 269/2014 liitteessä I olevaan luetteloon niistä henkilöistä, yhteisöistä ja elimistä, joihin kohdistetaan rajoittavia toimenpiteitä.

               (3)

               Sen vuoksi asetuksen (EU) N:o 269/2014 liite I olisi muutettava tämän mukaisesti,

         ON HYVÄKSYNYT TÄMÄN ASETUKSEN:
   1 artikla
   Lisätään tämän asetuksen liitteessä luetellut henkilöt asetuksen (EU) N:o 269/2014 liitteessä I olevaan luetteloon.
   2 artikla
   Tämä asetus tulee voimaan päivänä, jona se julkaistaan Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 21 päivänä maaliskuuta 2014.

            Neuvoston puolesta

            Puheenjohtaja

         D. KOURKOULAS

      (1)  EUVL L 78, 17.3.2014, s. 6.

      LIITE

         Luettelo 1 artiklassa tarkoitetuista henkilöistä, yhteisöistä ja elimistä

                  Nimi

                  Tunnistustiedot

                  Perusteet

                  Luetteloon merkitsemisen päivämäärä

                  1.

                  Rogozin, Dmitry Olegovich

                  Synt.aika ja -paikka 21.12.1963; Moskova

                  Venäjän federaation varapääministeri.
                  Vaati julkisesti Krimin liittämistä Venäjään.

                  21.3.2014

                  2.

                  Glazyev, Sergey

                  Synt.aika ja -paikka 1.1.1961, Zaporožje, (Ukrainan SNT)

                  Venäjän federaation presidentin neuvonantaja.
                  Vaati julkisesti Krimin liittämistä Venäjään.

                  21.3.2014

                  3.

                  Matviyenko, Valentina Ivanova

                  Synt.aika ja -paikka 7.4.1949, Shepetovka, Hmelnitskin alue (Ukrainan SNT)

                  Liittoneuvoston puhemies. Tuki 1.3.2014 liittoneuvostossa julkisesti Venäjän joukkojen lähettämistä Ukrainaan.

                  21.3.2014

                  4.

                  Naryshkin, Sergei Evgenevich

                  Synt.aika ja -paikka 27.10.1954,
                  Pietari (ent. Leningrad)

                  Valtionduuman puhemies. Tuki julkisesti Venäjän joukkojen lähettämistä Ukrainaan. Tuki julkisesti Venäjän ja Krimin jälleenyhdistämissopimusta ja asiaan liittyvää liittovaltion perustuslakia.

                  21.3.2014

                  5.

                  Kiselyov, Dmitry Konstantinovich

                  Synt.aika 26.4.1954

                  Nimitetty presidentin asetuksella 9.12.2013 Venäjän liittovaltion uutistoimiston "Rossiya Segodnyan" päälliköksi.
                  Venäjän joukkojen lähettämistä Ukrainaan tukevan hallituksen propagandan keskeinen levittäjä.

                  21.3.2014

                  6.

                  Nosatov, Alexander Mihailovich

                  Synt.aika ja -paikka 27.3.1963 Sevastopol, (Ukrainan SNT)

                  Mustanmeren laivaston apulaiskomentaja, kontra-amiraali.
                  Vastuussa Ukrainan suvereniteettiin kuuluvan alueen miehittäneiden venäläisten joukkojen komentamisesta.

                  21.3.2014

                  7.

                  Kulikov, Valery Vladimirovich

                  Synt.aika ja -paikka 1.9.1956, Zaporožje, (Ukrainan SNT)

                  Mustanmeren laivaston apulaiskomentaja, kontra-amiraali.
                  Vastuussa Ukrainan suvereniteettiin kuuluvan alueen miehittäneiden venäläisten joukkojen komentamisesta.

                  21.3.2014

                  8.

                  Surkov, Vladislav Yurievich

                  Synt.aika ja -paikka 21.9.1964, Solntsevo, Lipetsk

                  Venäjän federaation presidentin avustaja.Hän valmisteli ja järjesteli aktiivisesti Krimillä toteutettua prosessia, jossa paikallisia krimiläisiä yhteisöjä yllytettiin järjestämään Ukrainan Krimillä toimivien viranomaisten vastaisia toimia.

                  21.3.2014

                  9.

                  Mikhail Malyshev

                  Krimin vaalilautakunnan puheenjohtaja

                  Vastuussa Krimin kansanäänestyksen järjestämisestä. Venäjän järjestelmän mukaisesti vastuussa kansanäänestyksen tulosten allekirjoittamisesta.

                  21.3.2014

                  10.

                  Valery Medvedev

                  Sevastopolin vaalilautakunnan puheenjohtaja

                  Vastuussa Krimin kansanäänestyksen järjestämisestä. Venäjän järjestelmän mukaisesti vastuussa kansanäänestyksen tulosten allekirjoittamisesta.

                  21.3.2014

                  11.

                  Lt. Gen. Igor Turchenyuk

                  Venäjän joukkojen komentaja Krimillä

                  Krimin alueella olevien Venäjän joukkojen tosiasiallinen komentaja (Venäjä viittaa joukkoihin edelleen virallisesti "paikallisina itsepuolustusjoukkoina").

                  21.3.2014

                  12.

                  Elena Borisovna Mizulina

                  Valtionduuman jäsen

                  Aloitteentekijä ja tukija Venäjän viimeaikaisissa lainsäädäntöehdotuksissa, joiden perusteella muiden maiden alueet voivat liittyä Venäjään ilman keskusviranomaistensa ennakkosuostumusta.

                  21.3.2014


title: Komission täytäntöönpanoasetus (EU) N:o 309/2012, annettu 11 päivänä huhtikuuta 2012 , kiinteistä tuontiarvoista tiettyjen hedelmien ja vihannesten tulohinnan määrittämiseksi

text:
               12.4.2012

               FI

               Euroopan unionin virallinen lehti

               L 102/7

         KOMISSION TÄYTÄNTÖÖNPANOASETUS (EU) N:o 309/2012,
   annettu 11 päivänä huhtikuuta 2012,
   kiinteistä tuontiarvoista tiettyjen hedelmien ja vihannesten tulohinnan määrittämiseksi
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maatalouden yhteisestä markkinajärjestelystä ja tiettyjä maataloustuotteita koskevista erityissäännöksistä (yhteisiä markkinajärjestelyjä koskeva asetus) 22 päivänä lokakuuta 2007 annetun neuvoston asetuksen (EY) N:o 1234/2007 (1),
   ottaa huomioon neuvoston asetuksen (EY) N:o 1234/2007 soveltamista koskevista yksityiskohtaisista säännöistä hedelmä- ja vihannesalan sekä hedelmä- ja vihannesjalostealan osalta 7 päivänä kesäkuuta 2011 annetun komission täytäntöönpanoasetuksen (EU) N:o 543/2011 (2) ja erityisesti sen 136 artiklan 1 kohdan,
   sekä katsoo seuraavaa:

               (1)

               Täytäntöönpanoasetuksessa (EU) N:o 543/2011 säädetään Uruguayn kierroksen monenvälisten kauppaneuvottelujen tulosten soveltamiseksi perusteista, joiden mukaan komissio vahvistaa kolmansista maista tapahtuvan tuonnin kiinteät arvot mainitun asetuksen liitteessä XVI olevassa A osassa luetelluille tuotteille ja ajanjaksoille.

               (2)

               Kiinteä tuontiarvo lasketaan joka työpäivä täytäntöönpanoasetuksen (EU) N:o 543/2011 136 artiklan 1 kohdan mukaisesti ottaen huomioon päivittäin vaihtuvat tiedot. Sen vuoksi tämän asetuksen olisi tultava voimaan päivänä, jona se julkaistaan Euroopan unionin virallisessa lehdessä,

         ON HYVÄKSYNYT TÄMÄN ASETUKSEN:
   1 artikla
   Asetuksen (EU) N:o 543/2011 136 artiklassa tarkoitetut kiinteät tuontiarvot vahvistetaan tämän asetuksen liitteessä.
   2 artikla
   Tämä asetus tulee voimaan päivänä, jona se julkaistaan Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 11 päivänä huhtikuuta 2012.

            Komission puolesta, puheenjohtajan nimissä

         José Manuel SILVA RODRÍGUEZ

            Maatalouden ja maaseudun kehittämisen pääosaston pääjohtaja

      (1)  EUVL L 299, 16.11.2007, s. 1.

      (2)  EUVL L 157, 15.6.2011, s. 1.

      LIITE
      Kiinteät tuontiarvot tiettyjen hedelmien ja vihannesten tulohinnan määrittämiseksi

                  (EUR/100 kg)

                  CN-koodi

                  Kolmansien maiden koodi (1)

                  Kiinteä tuontiarvo

                  0702 00 00

                  MA

                  52,4

                  TN

                  107,6

                  TR

                  101,9

                  ZZ

                  87,3

                  0707 00 05

                  TR

                  148,1

                  ZZ

                  148,1

                  0709 91 00

                  EG

                  66,1

                  ZZ

                  66,1

                  0709 93 10

                  MA

                  81,4

                  TR

                  120,6

                  ZZ

                  101,0

                  0805 10 20

                  EG

                  52,7

                  IL

                  72,2

                  MA

                  48,5

                  TN

                  56,3

                  TR

                  61,6

                  ZA

                  34,5

                  ZZ

                  54,3

                  0805 50 10

                  TR

                  48,2

                  ZZ

                  48,2

                  0808 10 80

                  AR

                  86,1

                  BR

                  85,2

                  CA

                  121,8

                  CL

                  103,1

                  CN

                  113,0

                  MK

                  31,8

                  US

                  164,2

                  ZA

                  153,1

                  ZZ

                  107,3

                  0808 30 90

                  AR

                  105,5

                  CL

                  129,5

                  CN

                  77,5

                  US

                  107,0

                  UY

                  67,7

                  ZA

                  111,7

                  ZZ

                  99,8

         (1)  Komission asetuksessa (EY) N:o 1833/2006 (EUVL L 354, 14.12.2006, s. 19) vahvistettu maanimikkeistö. Koodi ”ZZ” tarkoittaa ”muuta alkuperää”.


title: Komission täytäntöönpanoasetus (EU) 2016/1894, annettu 26 päivänä lokakuuta 2016, asetuksen (EY) N:o 1484/95 muuttamisesta siipikarjanliha- ja muna-alan sekä muna-albumiinin edustavien hintojen vahvistamisen osalta

text:
               28.10.2016

               FI

               Euroopan unionin virallinen lehti

               L 293/28

         KOMISSION TÄYTÄNTÖÖNPANOASETUS (EU) 2016/1894,
   annettu 26 päivänä lokakuuta 2016,
   asetuksen (EY) N:o 1484/95 muuttamisesta siipikarjanliha- ja muna-alan sekä muna-albumiinin edustavien hintojen vahvistamisen osalta
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maataloustuotteiden yhteisestä markkinajärjestelystä ja neuvoston asetusten (ETY) N:o 922/72, (ETY) N:o 234/79, (EY) N:o 1037/2001 ja (EY) N:o 1234/2007 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1308/2013 (1) ja erityisesti sen 183 artiklan b alakohdan,
   ottaa huomioon tiettyihin maataloustuotteiden jalostuksessa tuotettuihin tavaroihin sovellettavasta kauppajärjestelmästä sekä neuvoston asetusten (EY) N:o 1216/2009 ja (EY) N:o 614/2009 kumoamisesta 16 päivänä huhtikuuta 2014 annetun Euroopan parlamentin ja neuvoston asetuksen (EU) N:o 510/2014 (2) ja erityisesti sen 5 artiklan 6 kohdan a alakohdan,
   sekä katsoo seuraavaa:

               (1)

               Komission asetuksessa (EY) N:o 1484/95 (3) vahvistetaan siipikarjanliha- ja muna-alan sekä muna-albumiinin tuonnissa sovellettavien lisätullien järjestelmän soveltamista koskevat yksityiskohtaiset säännöt ja edustavat hinnat.

               (2)

               Siipikarjanliha- ja muna-alan tuotteiden ja muna-albumiinin edustavien hintojen määrittelyn pohjana olevien tietojen säännöllisen tarkastuksen perusteella on aiheellista muuttaa tiettyjen tuotteiden edustavat tuontihinnat ottaen huomioon hintojen vaihtelu alkuperän mukaan.

               (3)

               Asetusta (EY) N:o 1484/95 olisi sen vuoksi muutettava.

               (4)

               Koska on tarpeen varmistaa, että tätä toimenpidettä sovelletaan mahdollisimman pian päivitettyjen tietojen saataville asettamisen jälkeen, tämän asetuksen olisi tultava voimaan päivänä, jona se julkaistaan,

         ON HYVÄKSYNYT TÄMÄN ASETUKSEN:
   1 artikla
   Korvataan asetuksen (EY) N:o 1484/95 liite I tämän asetuksen liitteellä.
   2 artikla
   Tämä asetus tulee voimaan päivänä, jona se julkaistaan Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 26 päivänä lokakuuta 2016.

            Komission puolesta,

            puheenjohtajan nimissä

         Jerzy PLEWA

            Maatalouden ja maaseudun kehittämisen pääosaston pääjohtaja

      (1)  EUVL L 347, 20.12.2013, s. 671.

      (2)  EUVL L 150, 20.5.2014, s. 1.

      (3)  Komission asetus (EY) N:o 1484/95, annettu 28 päivänä kesäkuuta 1995, siipikarjanliha- ja muna-alan sekä ovalbumiinin tuonnissa sovellettavien lisätullien järjestelmän soveltamista koskevista yksityiskohtaisista säännöistä ja edustavien hintojen vahvistamisesta sekä asetuksen N:o 163/67/ETY kumoamisesta (EYVL L 145, 29.6.1995, s. 47).

      LIITE

            ”LIITE I

                        CN-koodi

                        Tavaran kuvaus

                        Edustava hinta
                        (euroa/100 kg)

                        3 artiklassa tarkoitettu vakuus
                        (euroa/100 kg)

                        Alkuperä (1)

                        0207 12 10

                        Kananruhot (ns. 70-prosenttista kanaa), jäädytetyt

                        108,4

                        0

                        AR

                        0207 12 90

                        Kananruhot (ns. 65-prosenttista kanaa), jäädytetyt

                        119,8

                        0

                        AR

                        169,7

                        0

                        BR

                        0207 14 10

                        Luuttomat palat, kukkoa tai kanaa, jäädytetyt

                        271,7

                        9

                        AR

                        177,2

                        41

                        BR

                        273,5

                        8

                        CL

                        226,4

                        22

                        TH

                        0207 27 10

                        Kalkkunaa, paloiteltu, luuton, jäädytetty

                        353,7

                        0

                        BR

                        345,9

                        0

                        CL

                        0408 91 80

                        Kuorettomat linnunmunat, kuivatut

                        350,0

                        0

                        AR

                        1602 32 11

                        Kypsentämättömät valmisteet, kukkoa tai kanaa

                        197,9

                        27

                        BR

         (1)  Kolmansien maiden kanssa käytävää ulkomaankauppaa koskevista yhteisön tilastoista annetun Euroopan parlamentin ja neuvoston asetuksen (EY) N:o 471/2009 täytäntöönpanosta maa- ja alueluokituksen ajan tasalle saattamisen osalta 27 päivänä marraskuuta 2012 annetussa komission asetuksessa (EU) N:o 1106/2012 (EUVL L 328, 28.11.2012, s. 7) vahvistettu maanimikkeistö. Koodi ”ZZ” tarkoittaa ”muuta alkuperää”.”


title: Komission täytäntöönpanoasetus (EU) N:o 1259/2014, annettu 24 päivänä marraskuuta 2014 , varainhoitovuodelta 2014 siirrettyjen määrärahojen takaisinmaksusta Euroopan parlamentin ja neuvoston asetuksen (EU) N:o 1306/2013 26 artiklan 5 kohdan mukaisesti

text:
               26.11.2014

               FI

               Euroopan unionin virallinen lehti

               L 339/1

         KOMISSION TÄYTÄNTÖÖNPANOASETUS (EU) N:o 1259/2014,
   annettu 24 päivänä marraskuuta 2014,
   varainhoitovuodelta 2014 siirrettyjen määrärahojen takaisinmaksusta Euroopan parlamentin ja neuvoston asetuksen (EU) N:o 1306/2013 26 artiklan 5 kohdan mukaisesti
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon yhteisen maatalouspolitiikan rahoituksesta, hallinnoinnista ja seurannasta ja neuvoston asetusten (ETY) N:o 352/78, (EY) N:o 165/94, (EY) N:o 2799/98, (EY) N:o 814/2000, (EY) N:o 1290/2005 ja (EY) N:o 485/2008 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1306/2013 (1) ja erityisesti sen 26 artiklan 6 kohdan,
   on kuullut maatalousrahastojen komiteaa,
   sekä katsoo seuraavaa:

               (1)

               Euroopan parlamentin ja neuvoston asetuksen (EU, Euratom) N:o 966/2012 (2) 169 artiklan 3 kohdassa säädetään, että neuvoston asetuksen (EY) N:o 1290/2005 (3) 3 artiklan 1 kohdassa tarkoitettuihin toimiin liittyviä sitomatta olevia määrärahoja voidaan siirtää seuraavan varainhoitovuoden aikana käytettäväksi. Siirron määrä saa olla enintään kaksi prosenttia alkuperäisistä määrärahoista, eikä se saa ylittää neuvoston asetuksen (EY) N:o 73/2009 (4) 11 artiklassa tarkoitetun, edellisen varainhoitovuoden aikana suorasta tuesta tehdyn mukautuksen määrää. Tämä voi johtaa lisäsuorituksiin sellaisille varojen lopullisille saajille, joille maksetusta suorasta tuesta kyseinen mukautus on tehty.

               (2)

               Asetuksen (EU) N:o 1306/2013 26 artiklan 5 kohdassa säädetään, että poiketen siitä, mitä asetuksen (EU, Euratom) N:o 966/2012 169 artiklan 3 kohdassa säädetään, jäsenvaltioiden on maksettava takaisin kyseessä olevat siirretyt määrärahat varojen lopullisille tuensaajille, joihin sovelletaan mukautuksia sinä varainhoitovuonna, jolle määrärahat on siirretty. Kyseistä takaisinmaksua sovelletaan ainoastaan lopullisiin tuensaajiin jäsenvaltioissa, joissa rahoituskuria sovelletaan (5) edellisenä varainhoitovuonna.

               (3)

               Asetuksen (EU) N:o 1306/2013 26 artiklan 7 kohdassa säädetään lisäksi, että kaikki kyseisen asetuksen 25 artiklassa tarkoitettua maatalousalan kriisivarausta koskevat määrät, joita ei ole käytetty, maksetaan takaisin kyseisen asetuksen 26 artiklan 5 kohdan mukaisesti.

               (4)

               Neuvoston asetuksen (EU) N:o 1181/2013 (6) 1 artiklan 1 kohdan mukaisesti rahoituskuria sovelletaan suoriin tukiin kalenterivuoden 2013 osalta.

               (5)

               Kriisivarauksen käyttämistä ei ole pyydetty 15 päivään lokakuuta 2014 mennessä, mikä merkitsee sitä, että maataloustukirahaston vuoden 2014 talousarviossa käytettävissä olevaa varauksen määrää ei käytetä tämän varainhoitovuoden aikana. Lisäksi maataloustukirahaston vuoden 2014 määrärahojen toteutuminen yhteisen hallinnoinnin kautta 16 päivän lokakuuta 2013 ja 15 päivän lokakuuta 2014 välisenä aikana sekä arvioitu toteutuminen suoran hallinnoinnin kautta 1 päivän tammikuuta 2014 ja 31 päivän joulukuuta 2014 välisenä aikana osoittavat, että maataloustukirahaston vuoden 2014 talousarvioon jää vielä sitomatta olevia määrärahoja.

               (6)

               Jäsenvaltioiden 16 päivän lokakuuta 2013 ja 15 päivän lokakuuta 2014 välistä ajanjaksoa koskevien menoilmoitusten perusteella jäsenvaltioiden varainhoitovuonna 2014 tosiasiallisesti soveltama rahoituskurista johtuva vähennys on 868,2 miljoonaa euroa.

               (7)

               Näin ollen käyttämättä jääneet määrärahat, jotka vastaavat varainhoitovuonna 2014 sovelletusta rahoituskurista johtuvaa 868,2 miljoonan euron määrää, joka ei ylitä rajaksi asetettua kahta prosenttia asetuksen (EY) N:o 1290/2005 3 artiklan 1 kohdassa tarkoitettuihin toimiin liittyvistä alkuperäisistä määrärahoista, voidaan siirtää varainhoitovuodelle 2015 asetuksen (EU, Euratom) N:o 966/2012 169 artiklan 3 kohdan viidennen alakohdan mukaisen komission päätöksen jälkeen.

               (8)

               Jotta varmistetaan, että kyseisten määrärahojen takaisinmaksu lopullisille tuensaajille on oikeassa suhteessa rahoituskurista johtuvan mukautuksen määrään, on aiheellista, että komissio määrittää jäsenvaltioiden käytettävissä olevat määrät takaisinmaksun osalta.

               (9)

               Jotta vältetään jäsenvaltioille maksettaviksi aiheutuvat lisäsuoritukset kyseisen takaisinmaksun osalta, tätä asetusta on tarpeen soveltaa 1 päivästä joulukuuta 2014. Näin ollen tässä asetuksessa vahvistetut määrät ovat lopullisia ja voimassa, ilman että niillä on vaikutusta vähennysten soveltamiseen asetuksen (EU) N:o 1306/2013 41 artiklan 1 kohdan mukaisesti, kaikkiin muihin oikaisuihin, jotka otetaan asetuksen (EU) N:o 1306/2013 18 artiklan 3 kohdan mukaisesti huomioon jäsenvaltioiden maksajavirastojen lokakuun 2014 osalta toteuttamia menoja koskevassa kuukausittaisessa maksupäätöksessä, kyseisen asetuksen 18 artiklan 4 kohdan mukaisesti tehtäviin mahdollisiin vähennyksiin ja lisämaksuihin sekä päätöksiin, jotka tehdään tilien tarkastamis- ja hyväksymismenettelyn puitteissa.

               (10)

               Asetuksen (EU, Euratom) N:o 966/2012 169 artiklan 3 kohdan mukaan sitomatta olevia määrärahoja voidaan siirtää yksinomaan seuraavan varainhoitovuoden aikana käytettäväksi. Sen vuoksi komission on aiheellista määrittää jäsenvaltioiden menoja koskevat tukikelpoisuuspäivät asetuksen (EU) N:o 1306/2013 26 artiklan 5 kohdan mukaisen takaisinmaksun osalta ottaen huomioon maatalouden varainhoitovuoden, sellaisena kuin se on määritelty kyseisen asetuksen 39 artiklassa.

               (11)

               Jotta otettaisiin huomioon, että maataloustukirahaston vuoden 2014 määrärahojen toteutumista yhteisen hallinnoinnin kautta 16 päivän lokakuuta 2013 ja 15 päivän lokakuuta 2014 välisenä aikana koskevasta tiedonannosta on kulunut vain vähän aikaa ja että tätä asetusta on tarpeen soveltaa jo 1 päivästä joulukuuta 2014, tämän asetuksen olisi tultava voimaan päivänä, jona se julkaistaan Euroopan unionin virallisessa lehdessä,

         ON HYVÄKSYNYT TÄMÄN ASETUKSEN:
   1 artikla
   Vahvistetaan tämän asetuksen liitteessä niiden määrärahojen määrä, jotka siirretään varainhoitovuodelta 2014 seuraavalle varainhoitovuodelle asetuksen (EU, Euratom) N:o 966/2012 169 artiklan 3 kohdan mukaisesti ja jotka annetaan asetuksen (EU) N:o 1306/2013 26 artiklan 5 kohdan mukaisesti jäsenvaltioiden käyttöön maksettaviksi takaisin lopullisille tuensaajille, joihin sovelletaan varainhoitovuonna 2015 mukauttamisastetta komission täytäntöönpanoasetuksen (EU) N:o 1227/2014 (7) mukaisesti.
   Siirrettäviin määriin sovelletaan komission siirtopäätöstä asetuksen (EU) N:o 966/2012 169 artiklan 3 kohdan viidennen alakohdan mukaisesti.
   2 artikla
   Siirrettyjen määrärahojen takaisinmaksun yhteydessä jäsenvaltioiden menot ovat oikeutettuja unionin rahoitukseen ainoastaan siinä tapauksessa, että kyseiset määrät on maksettu tuensaajille ennen 16 päivää lokakuuta 2015.
   3 artikla
   Tämä asetus tulee voimaan päivänä, jona se julkaistaan Euroopan unionin virallisessa lehdessä.
   Sitä sovelletaan 1 päivästä joulukuuta 2014.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 24 päivänä marraskuuta 2014.

            Komission puolesta,

            puheenjohtajan nimissä

         Jerzy PLEWA

            Maatalouden ja maaseudun kehittämisen pääosaston pääjohtaja

      (1)  EUVL L 347, 20.12.2013, s. 549.

      (2)  Euroopan parlamentin ja neuvoston asetus (EU, Euratom) N:o 966/2012, annettu 25 päivänä lokakuuta 2012, unionin yleiseen talousarvioon sovellettavista varainhoitosäännöistä ja neuvoston asetuksen (EY, Euratom) N:o 1605/2002 kumoamisesta (EUVL L 298, 26.10.2012, s. 1).

      (3)  Neuvoston asetus (EY) N:o 1290/2005, annettu 21 päivänä kesäkuuta 2005, yhteisen maatalouspolitiikan rahoituksesta (EUVL L 209, 11.8.2005, s. 1).

      (4)  Neuvoston asetus (EY) N:o 73/2009, annettu 19 päivänä tammikuuta 2009, yhteisen maatalouspolitiikan suoria tukijärjestelmiä koskevista yhteisistä säännöistä ja tietyistä viljelijöiden tukijärjestelmistä (EUVL L 30, 31.1.2009, s. 16).

      (5)  Yhteisen maatalouspolitiikan tukijärjestelmissä viljelijöille myönnettäviä suoria tukia koskevista säännöistä ja neuvoston asetuksen (EY) N:o 637/2008 ja neuvoston asetuksen (EY) N:o 73/2009 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1307/2013 8 artiklan 2 kohdan mukaan rahoituskuria ei sovelleta Bulgariaan, Kroatiaan eikä Romaniaan (EUVL L 347, 20.12.2013, s. 608).

      (6)  Neuvoston asetus (EU) N:o 1181/2013, annettu 19 päivänä marraskuuta 2013, neuvoston asetuksessa (EY) N:o 73/2009 säädettyjen suorien tukien mukauttamisasteesta kalenterivuodeksi 2013 ja komission täytäntöönpanoasetuksen (EU) N:o 964/2013 kumoamisesta (EUVL L 313, 22.11.2013, s. 13).

      (7)  Komission täytäntöönpanoasetus (EU) N:o 1227/2014, annettu 17 päivänä marraskuuta 2014, neuvoston asetuksessa (EY) N:o 73/2009 säädettyjen suorien tukien mukauttamisasteesta kalenterivuodeksi 2014 ja komission täytäntöönpanoasetuksen (EU) N:o 879/2014 kumoamisesta (EUVL L 331, 18.11.2014, s. 6).

      LIITE
      Takaisinmaksua varten käytettävissä olevat siirrettyjen määrärahojen määrät

                  (euroa)

                  Belgia

                  13 551 741

                  Tšekki

                  21 168 544

                  Tanska

                  23 196 648

                  Saksa

                  125 613 712

                  Viro

                  1 999 607

                  Irlanti

                  27 196 811

                  Kreikka

                  35 594 447

                  Espanja

                  110 713 618

                  Ranska

                  193 513 120

                  Italia

                  71 006 784

                  Kypros

                  689 016

                  Latvia

                  2 262 601

                  Liettua

                  6 011 809

                  Luxemburg

                  813 093

                  Unkari

                  26 861 237

                  Malta

                  64 499

                  Alankomaat

                  19 962 029

                  Itävalta

                  13 848 862

                  Puola

                  36 451 389

                  Portugali

                  13 001 479

                  Slovenia

                  1 777 463

                  Slovakia

                  8 891 177

                  Suomi

                  11 301 184

                  Ruotsi

                  15 739 925

                  Yhdistynyt kuningaskunta

                  86 964 834


title: Komission täytäntöönpanoasetus (EU) N:o 1250/2013, annettu 2 päivänä joulukuuta 2013 , erään suojattujen alkuperänimitysten ja suojattujen maantieteellisten merkintöjen rekisteriin kirjatun nimityksen eritelmän suuren muutoksen hyväksymisestä (Českobudějovické pivo (SMM))

text:
               4.12.2013

               FI

               Euroopan unionin virallinen lehti

               L 323/26

         KOMISSION TÄYTÄNTÖÖNPANOASETUS (EU) N:o 1250/2013,
   annettu 2 päivänä joulukuuta 2013,
   erään suojattujen alkuperänimitysten ja suojattujen maantieteellisten merkintöjen rekisteriin kirjatun nimityksen eritelmän suuren muutoksen hyväksymisestä (Českobudějovické pivo (SMM))
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maataloustuotteiden ja elintarvikkeiden laatujärjestelmistä 21 päivänä marraskuuta 2012 annetun Euroopan parlamentin ja neuvoston asetuksen (EU) N:o 1151/2012 (1) ja erityisesti sen 52 artiklan 2 kohdan,
   sekä katsoo seuraavaa:

               (1)

               Komissio on asetuksen (EU) N:o 1151/2012 53 artiklan 1 kohdan ensimmäisen alakohdan mukaisesti tutkinut Tšekin esittämän pyynnön, joka koski komission asetuksen (EY) N:o 1107/96 (2), sellaisena kuin se on muutettuna asiakirjalla Tšekin tasavallan liittymisehdoista Euroopan unioniin (3), nojalla rekisteröidyn suojatun maantieteellisen merkinnän ”Českobudějovické pivo” eritelmän muutoksen hyväksymistä.

               (2)

               Koska kyseessä ei ole asetuksen (EU) N:o 1151/2012 53 artiklan 2 kohdan mukainen vähäinen muutos, komissio julkaisi muutospyynnön kyseisen asetuksen 50 artiklan 2 kohdan a alakohdan mukaisesti Euroopan unionin virallisessa lehdessä
                   (4).

               (3)

               Koska komissiolle ei ole toimitettu asetuksen (EU) N:o 1151/2012 51 artiklan mukaisia vastaväitteitä, muutos olisi hyväksyttävä,

         ON HYVÄKSYNYT TÄMÄN ASETUKSEN:
   1 artikla
   Hyväksytään tämän asetuksen liitteessä olevaa nimitystä koskeva eritelmän muutos, joka on julkaistu Euroopan unionin virallisessa lehdessä.
   2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 2 päivänä joulukuuta 2013.

            Komission puolesta, puheenjohtajan nimissä

         Dacian CIOLOȘ

            Komission jäsen

      (1)  EUVL L 343, 14.12.2012, s. 1.

      (2)  EYVL L 148, 21.6.1996, s. 1.

      (3)  EUVL L 236, 23.9.2003, s. 33.

      (4)  EUVL C 134, 14.5.2013, s. 54.

      LIITE
      Asetuksen (EU) N:o 1151/2012 liitteessä I olevassa I osassa luetellut maataloustuotteet ja elintarvikkeet:

         Luokka 2.1   Olut

      TŠEKKI
      Českobudějovické pivo (SMM)